चुनाव आयोग ने कांग्रेस को दिया सख्त आदेश- जून तक पार्टी अध्यक्ष और अन्य शीर्ष पदों का चुनाव कराएं  
2010 के बाद से कांग्रेस में नहीं हुए हैं आंतरिक चुनाव
कांग्रेस ने दिसंबर में चुनाव आयोग से कुछ और मोहलत मांगी थी
आयोग ने कांग्रेस से 15 जून तक चुनाव कराने को कहा
सूत्रों का यह भी कहना है कि राहुल गांधी अभी पार्टी प्रमुख बनने को राजी नहीं हैं और कुछ वरिष्ठ नेताओं का मानना है कि कांग्रेस को आम चुनावों तक सांगठनिक संरचना में फेरबदल नहीं करना चाहिए. साथ ही शीर्ष नेतृत्व इस बात को लेकर भी चौकस है कि पार्टी के अंदर कोई चुनौती देने वाला न हो. पूर्व में पार्टी के आंतरिक चुनावों में जितेंद्र प्रसाद और राजेश पायलट जैसे नेताओं ने चुनौती पेश की थी. उनकी दावेदारी को हमेशा ओछी महत्वाकांक्षा के रूप में देखा गया. कांग्रेसी नेताओं ने संकेत दिया कि चूंकि राहुल गांधी अभी पार्टी प्रमुख की जिम्मेदारी संभालने को लेकर अनिच्छुक हैं, इसलिए वे नहीं चाहते कि कांग्रेस में कोई वैकल्पिक सत्ता केंद्र तैयार हो. हालांकि अब चुनाव आयोग के अल्टीमेटम के बाद कांग्रेस के पास पहले जैसी स्थिति बनाए रखने का विकल्प शायद नहीं बचेगा.